Κάρολος Κάβεντις (γαιοκτήμονας, γενν. 1553)

Ο σερ Κάρολος Κάβεντις, αγγλ.: sir Charles Cavendish (28 Νοεμβρίου 1553 – 4 Απριλίου 1617) ήταν Άγγλος γαιοκτήμονας και αρχιτέκτονας. Ήταν γιος της Μπες του Χάρντγουικ και του Γουλιέλμου Κάβεντις αυλικού (1505–1557).

δεξιά|μικρογραφία|Κάστρο Μπόθαλ, το σπίτι του Καρόλου Κάβεντις στο Νορθάμπερλαντ.
δεξιά|μικρογραφία|Κάστρο Μπόλσοβερ, του οποίου την ανοικοδόμηση ο Κάβεντις ξεκίνησε το 1613.

 Σταδιοδρομία 
Ο Κάβεντις σπούδασε στο Κολέγιο Ήτον και Κλερ του Κέιμπριτζ. Αυτός και ο θετός αδελφός του, Γιλβέρτος Τάλμποτ, έκαναν ένα Μεγάλο Ταξίδι στη Βενετία το 1570, και στη Ρώμη το 1574.

Τον Ιούλιο του 1582 είχε κάποια σχέση με τη Μαρία Α΄ της Σκωτίας, η οποία απέρριψε το αίτημά του. Η Μαρία ισχυρίστηκε τον Μάρτιο του 1583 ότι ο Κάρολος Κάβεντις, ο αδελφός του Γουλιέλμος Κάβεντις και η Μπες του Χάρντγουικ προσπάθησαν να την πείσουν ότι ο κόμης του Σρούσμπερυ ήταν εχθρός της.  Η Μαρία είπε στον Γουλιέλμο Γουάαντ ότι ο Κάβεντις την είχε συκοφαντήσει. Η Μαρία έγραψε τον Μάρτιο του 1584 ότι ο Κάρολος Κάβεντις βρισκόταν στο Λονδίνο, και είχε κρατήσει ένα ζευγάρι γρήγορα άλογα για να της μεταφέρουν τα νέα του τέλους της Ελισάβετ Α΄, καθώς η Αγγλίδα βασίλισσα δεν ήταν καλά εκείνη την εποχή. 

Χρίστηκε ιππότης το 1583. Ο Κάρολος Κάβεντις έγραψε στη μητέρα του το 1587 περιγράφοντας τη ζωή στην αυλή του Λονδίνου, την υποδοχή της Αρμπέλα Στιούαρτ και οικοδομικά έργα, συμπεριλαμβανομένων των εργασιών στο Θέοβαλντς, το οποίο συνέκρινε με το Τσάτσγουορθ.  

Ο μουσικός και συνθέτης Τζον Γουίλμπυ αφιέρωσε το Πρώτο Σετ Αγγλικών Μαδριγαλίων (Λονδίνο, 1598) στον Κάβεντις, ο οποίος είχε νυμφευτεί τη Μαργαρίτα Κίτσον, κόρη των προστατών του, των Κίτσον του Χένγκρεϊβ. Ο Γουίλμπυ επαίνεσε τις μουσικές ικανότητες του Κάβεντις. Ο Γουίλμπυ αφιέρωσε το Δεύτερο Σετ στην Αρμπέλα Στιούαρτ.

Ο Κάβεντις είχε μία διαμάχη με την οικογένεια Στάνχοουπ για ζητήματα που περιλάμβαναν ένα φράγμα ψαριών στον ποταμό Τρεντ.  Κανόνισε να μονομαχήσει με τον Ιωάννη Στάνχοουπ στο Λάμπεθ επιλέγοντας ξίφη ως όπλο. Έφθασαν στη γέφυρα του Λάμπεθ με βάρκα, και ανακαλύφθηκε ότι ο Στάνχοουπ φορούσε ένα ανθεκτικό στα ξίφη γιλέκο. Η μάχη ματαιώθηκε. Τον Νοέμβριο του 1599 ο Κάβεντις πυροβολήθηκε στα οπίσθια, ενώ επισκεπτόταν το Κίρκμπυ Χάρντγουικ, όπου επισκεύαζε και επέκτεινε την έπαυλη. Το σπίτι, γνωστό και ως Σάτον Χάρντγουικ, κατεδαφίστηκε τελικά από το Συμβούλιο Άνθρακα το 1966. Η τοποθεσία βρίσκεται κοντά στον σιδηροδρομικό σταθμό Σάτον Πάρκγουεϋ.

 Μπες του Χάρντγουικ και Αρμπέλα Στιούαρτ 
Τον Δεκέμβριο του 1607 ο Κάβεντις κόμης του Σρούσμπερυ, και η αδελφή του, Μαρία Τάλμποτ κόμισσα του Σρούσμπερυ, πήγαν στο Χάρντγουικ Χολ για μία ημέρα για να δουν τη Μπες του Χάρντγουικ.  Ο Σρούσμπερυ έγραψε ότι «βρήκε μία κυρία μεγάλης ηλικίας, μεγάλου πλούτου και μεγάλης ευφυΐας, η οποία εξακολουθεί να διατηρείται». 

Η Αρμπέλα Στιούαρτ επισκέφθηκε το Σέφιλντ και το Χάρντγουικ μετά το τέλος της Μπες του Χάρντγουικ το 1608. Η Αρμπέλα έγραψε από το Χάρντγουικ ότι ο Κάρολος Κάβεντις ήταν ένας ευχάριστος σύντροφος: «Νομίζω ότι πολλές φορές θα εύχομαι να καθόμουν με τον εξάδελφό μου, τον Κάρολο, σε γεύμα».  Τον Ιούνιο του 1611, η Μαρία κόμισσα του Σρούσμπερυ, φυλακίστηκε στον Πύργο του Λονδίνου, επειδή βοήθησε την Αρμπέλα Στιούαρτ να διαφύγει. Ο Κάβεντις έγραψε από το Γουέλμπεκ στον Ερρίκο Μπάτλερ, τον οικονόμο των Σρούσμπερυ στο Σέφιλντ, με τα ενθαρρυντικά νέα ότι η κόμισσα είχε τα άνετα «διαμερίσματα της βασίλισσας» με 3 ή 4 δωμάτια. 

 Κάστρο Μπόλσοβερ 

 Οικογένεια 
Ο Κάβεντις νυμφεύτηκε δύο κληρονόμους.  Πήρε την 1η του σύζυγο, Μαργαρίτα Κίτσον, στις 6 Φεβρουαρίου 1580, κόρη του Θωμά Κίτσον του Χένγκρεϊβ Χολ και της Ελισάβετ Κορνουάλις.  Ο Θωμάς Κίτσον ήταν γιος του Θωμά Κίτσον και της Μαργαρίτας Ντόνινγκτον. Απεβίωσε κατά τον τοκετό το 1583, γεννώντας έναν γιο, που ονομαζόταν Κάρολος. Η Μπες του Χάρντγουικ είχε διαπραγματευτεί τον γάμο το 1580 μέσω του γαμπρού της, Γιλβέρτου Τάλμποτ, ο οποίος είχε συζητήσεις με τον σερ Θωμά Κορνουάλις σχετικά με τις λεπτομέρειες του συμβολαίου, κατόπιν οδηγιών από την Μπες

Ο ιστορικός αρχιτεκτονικής Μαρκ Ζιρουάρ κάνει μία παραλληλία μεταξύ του σχεδίου του Χένγκρεϊβ Χολ και του Μπάρλμπορω Χολ, που κτίστηκαν τη δεκαετία του 1580 για τον δικηγόρο της Μπες του Χάρντγουικ, Φραγκίσκου Ρόουντς, και ενός μεταγενέστερου, ανεκτέλεστου σχεδίου για ένα σπίτι στο Σλίνγκσμπυ για τον Κάρολο Κάβεντις. Η ομοιότητα είναι ένας διάδρομος που εκτείνεται γύρω από την εσωτερική αυλή. 

Ο Κάρολος Κάβεντις νυμφεύτηκε την Αικατερίνη Όγκλ (απεβ. 1627), κόρη του Κάθμπερτ 7ου λόρδου Όγκλ, βαρόνου Όγκλ, το 1592. Ήταν η κληρονόμος, και έφερε το κάστρο Μπόθαλ στο Κάβεντις. Τα παιδιά τους ήταν:
 Γουλιέλμος, 1ος δούκας του Νιούκαστλ (1593–1676).
 Κάρολος (1594–1654).

 Παραπομπές 

 Εξωτερικοί σύνδεσμοι 

 Τρέβορ Λιούις, «Το χαμένο αρχοντικό του Κέρκμπι Χάρντγουικ», Εταιρεία Θόροτον
 Οικογενειακό Δέντρο Cavendish: Ενοριακή Εκκλησία Bolsover

Κατηγορία:Οικογένεια Κάβεντις